Stapper (80) sterf op berge naby Kirstenbosch | Netwerk24
Stapper (80) sterf op berge naby Kirstenbosch
Deur Malherbe Nienaber 12 Junie 2019 21:51
Reddingsdienste is Dinsdag na die berge bo die Kirstenbosch Nasionale Botaniese Tuin ontbied, waar 'n 80-jarige stapper gesterf het.Foto: WSAR
'n 80-jarige man is Dinsdagoggend dood toe hy saam met 'n groep teen die berge wes van die Kirstenbosch Nasionale Botaniese Tuin in Kaapstad gestap het.
Wildernis Soek en Redding (WSAR) is om 11:30 ontbied ná 'n oproep ontvang is dat die man mediese probleme ervaar het ná 'n staptog op Tafelberg.
Reddingswerkers is na Constantianek ontbied om toegang tot 'n bergpad te verkry bo die Cecilia-woud, wes van die Botaniese Tuin.
Met hul aankoms het lede van die groep reeds die man probeer bybring en was verdere pogings nie suksesvol nie.
Sy lyk is teen die berg af in 'n viertrekvoertuig geneem om aan die forensiese patologiedienste oorhandig te word.